**Események, liturgikus programok**

**Eseménynaptár:**

11.22. 17.00 Alsósok csoportja

11.22. 19.30 Idősebb házasok csoportja

11.23. Baba-mama kör

11.25. Beszélgetés a liturgiáról

11.27. Mesefoglalkozás

11.28. Jótékonysági apróság vásár

11.28. Advent 1. vasárnapja

11.29. 17.00 Felsősök csoportja

11.29. 18.30 Ifi falka találkozó

11.30 Baba-mama kör

**A hét ünnepei:**

**Hétfő:** Szent Cecília szűz, vértanú

**Kedd**: Szent I. Kelemen pápa, vértanú

**Szerda**: Dung-Lac szent András és társai, vértanúk

**Csütörtök**: Alexandriai szent Katalin szűz, vértanú

**Szentmisék. liturgikus templomi események**

**Vasárnap:** 8.45 + Tamás

 10.00 Vida család + tagjaiért

 18.30 Engesztelésül

**hétfő:** 7.00 Hálából

**kedd**: 18.30 Hálából

**szerda:** 7.00 + Albert és Ede

**csütörtök:** 18.30 + Márta és Rozália

**péntek**: 18.30 Magyarszéki karmelita nővérekért

**Szombat:** 18.30 + Márta

**Temetés:** 11.16. 12.00 Rákospalota, Hegedűs Ágostonné

**Hirdetések**

Szent Erzsébet közelgő ünnepe évről évre a **karitász működésére** irányítja figyelmünket. Plébániánkon már több, mint 30 éve működik karitász csoport. Fontos, hogy a nehéz helyzetben levőkkel személyesen is tudjunk találkozni. Szükség van arra, hogy mindannyian nyitott szemmel és szívvel járjunk, hogy meglássuk a rászorulókat, és a megfelelő segítség lehetőségét adjuk meg számukra. Ez gyakran egy jelzés, máskor néhány jó szó lehet. Ugyanakkor szükség van anyagi támogatásra is. Ennek leginkább hasznosítható módja, hogy azt a – gyakran kevésnek tűnő – lehetőséget betesszük a közösbe. Ezt tehetjük a Szent Antal perselyen keresztül.

Szent Erzsébet ünnepéhez kapcsolódóan a persely adományunk is a karitász támogatását szolgálja. Ezt a mai **vasárnap** tartjuk.

Csütörtökönként a szentmise után 1/2 órás szentségimádást tartunk. Utána 22 óráig van lehetőség virrasztásra.

Karitász csoportunk a korábbi évekhez hasonlóan folyó november 28-án 8-12-ig „**Jótékonysági apróságok vásárá”-**t rendezi. A mindenkori járványügyi előírásoknak betartásával mindenkit szeretettel várunk!

A vásárra felajánlott termékeket kérjük november 22-26-a között irodaidőben az átjáróban lévő asztalra helyezni!

A vásár bevételét, mint korábban is, nehezebb sorsú Testvéreink megsegítésére fordítjuk.

 Szombaton 16 órától mese foglalkozásra várjuk nem csak a gyerekeket.

Adventben szombat esténként 18 órától tartjuk a gyertyagyújtást. Szeretettel hívunk mindenkit!

Adventben hétköznapokon (hétfőtől szombatig 6.00-kor lesz a szentmise. A hagyományos rorate misére szeretettel várunk mindenkit.

Gondolatok a mai naphoz

**Visszatérni a Megváltóhoz!**

Krisztus Király ünnepét üljük a mai napon. Érdemes kicsit visszaidézni azt a helyzetet, amely az ünnep megszületéséhez vezetett. XIII. Leó pápa kifejti, hogy az egész emberi nem Krisztus Király uralma alatt áll. XI. Piusz pápa, az 1925-ös szentév végén hirdeti ki, hogy Krisztus Király ünnepét az egész Egyházban elrendeli.

Egyik fontos szempontja, hogy az évenként visszatérő ünneplés hatékonyan tanítja a keresztény népet a hit igazságaira.

Másrészt arról szól, hogy: „a Krisztus Király tiszteletére szentelendő ünneptől mégis azt várjuk, hogy az emberi társadalmat a szeretettől égő Megváltóhoz visszatérésre bírja. A katolikusok kötelessége volna ezt a visszatérést szóval és tettel siettetni.”

A mai ünnep tehát arra hív minket, hogy szemléljük Krisztust, akinek életét és tanítását végig kísértük az évben! Ugyanakkor a vele való kapcsolatunk, ha így megerősödött, találjuk meg azt a módot és lehetőséget, ahogy másoknak erről tanúságot tudunk tenni!

Idézzük fel a bíboros úr szinódusi előkészületre hívő körlevelének három fontos szavát: közösség, részvétel, misszió.

Ezen a három területen szeretnénk tovább lépni, erőt merítve Krisztus Király ünnepéből.

Tudatosítom magamban, hogy ehhez a plébániai közösséghez tartozom. Keresem, hogyan tudok részt venni a közösség életében. Figyelek arra, hogy ki van a közelemben olyan, akit közelebb segíthetek a közösséghez.

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Krisztus Király vasárnapja 2021. november 21.



**Méltó a Bárány, akit megöltek, hogy övé legyen a hatalom, az isteni méltóság, a bölcsesség, az erő és a tisztelet. Övé a dicsőség és a hatalom örökkön-örökké!**

**(Jel 5, 12;16)**

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap:* hétfő-szerda 7.00, kedd, csütörtök, péntek 18.30,

 szombat 18.30

Irodai ügyelet: hétfő – szerda – péntek 16.00-17.30

 kedd – csütörtök 9.00-12.00

Olvasmány: Dán 7, 13-14 Minden népnek, nemzetnek és nyelvnek az Emberfiát kell szolgálnia.

Szentlecke: Jel 1, 5-8

Én vagyok az alfa és az omega, aki volt, aki van, és aki eljön, a Mindenható.

Evangélium: Jn 18, 33b-37

Az én országom nem ebből a világból való.